Il-Kunsill adotta l-prijoritajiet tal-UE fin-Nazzjonijiet Uniti u l-71 Assemblea Ġenerali tan-Nazzjonijiet Uniti (Settembru 2016 - Settembru 2017). Is-sena li ġejja ser tkun ikkonċentrata fuq il-konsolidazzjoni u l-implimentazzjoni tal-ftehimiet milħuqa matul is-sena li għaddiet. Dawn jinkludu l-aġenda 2030 għall-iżvilupp sostenibbli, l-aġenda ta' azzjoni ta' Addis Ababa tat-tielet konferenza internazzjonali dwar il-finanzjament għall-Iżvilupp u l-ftehim ta' Pariġi dwar il-klima. Il-prijoritajiet isemmu li l-UE għadha impenjata li ssaħħaħ lin-Nazzjonijiet Uniti u tkompli taqdi rwol attiv fin-NU fl-oqsma kollha ta' attivitajiet rilevanti. Il-prijoritajiet jisħqu wkoll dwar il-ħtieġa għal qsim tassew dinji tar-responsabbiltà marbuta mal-migrazzjoni u r-refuġjati; is-soluzzjoni ta' kriżijiet u l-appoġġ għall-paċi; il-ġlieda kontra t-terroriżmu u l-estremiżmu vjolenti bħala wħud mill-isfidi ewlenin. Prijoritajiet tal-UE fin-Nazzjonijiet Uniti u l-71 Assemblea Ġenerali tan-Nazzjonijiet Uniti (Settembru 2016 – Settembru 2017) L-UE fl-Assemblea Ġenerali tan-NU Ara l-paġna tal-laqgħa